ประกาศกรมบังคับคดีประกาศกรมบังคับคดีเรื่องการดำเนินการตามพระราชบัญญัติข้อมูลข่าวสารของราชการพ.ศ.๒๕๔๐ เกี่ยวกับข้อมูลข่าวสารส่วนบุคคล[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐปฏิบัติเกี่ยวกับระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอกรมบังคับคดีจึงได้จัดระบบข้อมูลข่าวสารส่วนบุคคล ดังนี้ สำนักงานเลขานุการกรมฝ่ายการเจ้าหน้าที่ ๑. ประเภทของบุคคลที่มีการเก็บข้อมูล ๑.๑ ข้าราชการ ๑.๒ ลูกจ้างประจำ ๑.๓ ลูกจ้างชั่วคราว๑.๔ ข้าราชการที่ลาออกหรือเกษียณอายุราชการแล้ว ๑.๕ลูกจ้างประจำที่ลาออกหรือเกษียณอายุราชการแล้ว ๒. ประเภทของระบบข้อมูลข่าวสารส่วนบุคคล ๒.๑ ข้อมูลประวัติต่างๆ ประกอบด้วย ชื่อ ชื่อสกุลวันเดือนปีเกิด ชื่อคู่สมรส ชื่อบิดามารดาและหลักฐานการขอแก้ไขข้อมูลดังกล่าว ๒.๒ ประวัติการศึกษา การศึกษาต่อ ๒.๓ ประวัติการรับเงินเดือน ๒.๔ ประวัติการบรรจุแต่งตั้ง โอน ย้ายเลื่อนระดับ ๒.๕ ประวัติการฝึกอบรม สัมมนา ดูงาน ๒.๖ประวัติการได้รับพระราชทานเครื่องราชอิสริยาภรณ์ ๒.๗ ข้อมูลการลา ๓. ลักษณะการใช้ข้อมูลตามปกติ ๓.๑ ใช้ในการบริหารงานบุคคลของกรมบังคับคดี ๔. วิธีการขอตรวจดูข้อมูลข่าวสารของเจ้าของข้อมูล๔.๑ ยื่นคำขอตามแบบที่กำหนด ๔.๒ แสดงหลักฐานประจำตัวของเจ้าของข้อมูล๔.๓ระบุความประสงค์ในการขอตรวจดูหรือนำข้อมูลไปใช้ ๔.๔ ยื่นคำขอที่ฝ่ายการเจ้าหน้าที่สำนักงานเลขานุการกรม ๕. วิธีการขอให้แก้ไขเปลี่ยนแปลงข้อมูล ๕.๑ผู้เป็นเจ้าของข้อมูลเป็นผู้ขอแก้ไขเปลี่ยนแปลงโดยทำเป็นหนังสือพร้อมแนบหลักฐานที่เกี่ยวข้อง ๕.๒ เจ้าหน้าที่ผู้รับผิดชอบฝ่ายการเจ้าหน้าที่สำนักงานเลขานุการกรมเป็นผู้แก้ไขเปลี่ยนแปลง ๖. แหล่งที่มาของข้อมูล๖.๑ เจ้าของข้อมูล ๖.๒หน่วยงานการเจ้าหน้าที่ที่ทำหน้าที่ในการจัดทำข้อมูลด้านบุคคลฝ่ายคำคู่ความ ๑. ประเภทของบุคคลที่มีการเก็บข้อมูล๑.๑ ลูกหนี้ในคดีล้มละลาย ๒. ประเภทของระบบข้อมูลข่าวสารส่วนบุคคล ๒.๑ ชื่อ - ชื่อสกุล ๒.๒ เลขคดี๒.๓ คำสั่งศาล ๒.๔ คำพิพากษา ๓. ลักษณะการใช้ข้อมูลตามปกติ ๓.๑ ใช้ในการตรวจค้นชื่อและสถานภาพบุคคลล้มละลาย ๔. วิธีการขอตรวจดูข้อมูลข่าวสารของเจ้าของข้อมูล๔.๑ ยื่นคำขอตามแบบที่กำหนด ๔.๒ สถานที่ยื่น - ฝ่ายคำคู่ความ สำนักงานเลขานุการกรม- สำนักงานบังคับคดีจังหวัด ๕. วิธีการขอแก้ไขเปลี่ยนแปลงข้อมูล๕.๑เจ้าหน้าที่ที่รับผิดชอบเป็นผู้แก้ไขเปลี่ยนแปลง๖. แหล่งที่มาของข้อมูล ๖.๑ คำสั่งหรือคำพิพากษาของศาล การบังคับคดีแพ่ง ๑. ประเภทของบุคคลที่มีการเก็บข้อมูล ๑.๑บุคคลที่ถูกบังคับคดีโดยคำสั่งศาลหรือคำพิพากษาของศาล ๒. ประเภทของระบบข้อมูลข่าวสารส่วนบุคคล ๒.๑ คดีของศาล หมายเลขคดีแดง หมายเลขเก็บ ๒.๒ วันที่ถูกบังคับคดี ๒.๓ ทรัพย์ที่ถูกบังคับคดี ๓. ลักษณะการใช้ข้อมูลตามปกติ ๓.๑ ใช้ในการตรวจการยึดซ้ำ ๔. วิธีการขอตรวจดูข้อมูลข่าวสารของเจ้าของข้อมูล๔.๑ เฉพาะเจ้าหน้าที่ของกรมบังคับคดี ๕. วิธีการขอแก้ไขเปลี่ยนแปลงข้อมูล ๕.๑เจ้าหน้าที่ผู้รับผิดชอบหรือนิติกรเจ้าของคดีเป็นผู้แก้ไขเปลี่ยนแปลง๖. แหล่งที่มาของข้อมูล ๖.๑ เจ้าพนักงานพิทักษ์ทรัพย์เจ้าพนักงานบังคับคดี ผู้ปฏิบัติงานในสำนวนการบังคับคดีแพ่งและล้มละลาย สำนักงานวางทรัพย์กลาง ๑. ประเภทของบุคคลที่มีการเก็บข้อมูล๑.๑ ผู้วางทรัพย์ ๑.๒ เจ้าหนี้ ๒. ประเภทของระบบข้อมูลข่าวสาร๒.๑ ข้อมูลประวัติส่วนตัวประกอบชื่อ ชื่อสกุลที่อยู่ รายละเอียด ของผู้รับมอบอำนาจ ๒.๒ มูลเหตุตามกฎหมายที่รับวางทรัพย์ได้มูลหนี้ตามสัญญา ตามข้อตกลงตามคำพิพากษา ๒.๓ รายละเอียดของทรัพย์ที่วาง- เงิน - เอกสาร- ทรัพย์สินต่างๆ ๓. ลักษณะการใช้ข้อมูลตามปกติ ๓.๑ อ้างอิงในชั้นศาล ๓.๒ ด้านสถิติ ๔. วิธีการขอตรวจดูข้อมูลข่าวสารของเจ้าของข้อมูล๔.๑ ยื่นคำร้องขอตรวจ ๔.๒ แสดงหลักฐานประจำตัวของเจ้าของข้อมูล ๔.๓ระบุความประสงค์ในการขอตรวจดูหรือนำข้อมูลไปใช้ ๔.๔ ยื่นคำขอที่ สำนักงานวางทรัพย์กลางกรมบังคับคดี ๕. วิธีการขอให้แก้ไขเปลี่ยนแปลงข้อมูล ๕.๑เจ้าหน้าที่ผู้รับผิดชอบหรือนิติกรเจ้าของเรื่องเป็นผู้แก้ไขเปลี่ยนแปลง ๖. แหล่งที่มาของข้อมูล ๖.๑ ผู้วางทรัพย์ ๖.๒ เจ้าหนี้ ๖.๓ เจ้าพนักงานวางทรัพย์ ประกาศณ วันที่ ๓๑ มกราคม พ.ศ. ๒๕๔๕ไกรสร บารมีอวยชัยอธิบดีกรมบังคับคดีณัฐดนัย/พิมพ์๒๓ เมษายน ๒๕๕๑[๑]ราชกิจจานุเบกษา เล่ม ๑๑๙/ตอนพิเศษ ๑๔ ง/หน้า ๘/๒๐ กุมภาพันธ์ ๒๕๔๕